CELEX: 32008R1326
Language: fi
Date: 2008-12-23 00:00:00
Title: Komission asetus (EY) N:o 1326/2008, annettu 15 päivänä joulukuuta 2008 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisten muutosten hyväksymisestä (Chaource (SAN))

23.12.2008   
            
            
               FI
            
            
               Euroopan unionin virallinen lehti
            
            
               L 345/20
            
         
      KOMISSION ASETUS (EY) N:o 1326/2008,
   annettu 15 päivänä joulukuuta 2008,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisten muutosten hyväksymisestä (Chaource (SAN))
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 9 artiklan 2 kohdan toisen virkkeen,
   sekä katsoo seuraavaa:
   
               (1)
            
            
               Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti ja kyseisen asetuksen 17 artiklan 2 kohdan nojalla tutkinut Ranskan pyynnön muuttaa komission asetuksella (EY) N:o 1107/96 (2) rekisteröidyn suojatun alkuperänimityksen ”Chaource” eritelmää.
            
         
               (2)
            
            
               Pyynnön tavoitteena on eritelmän muuttaminen tarkentamalla maidon käsittelyä ja lisäaineita koskevia käytäntöjä Chaource-juuston valmistuksessa. Käytännöillä varmistetaan alkuperänimityksellä suojatun juuston keskeisten ominaisuuksien säilyminen.
            
         
               (3)
            
            
               Komissio on tutkinut kyseessä olevan muutoksen ja katsonut sen olevan perusteltu. Koska muutos on asetuksen (EY) N:o 510/2006 9 artiklan mukaisesti vähäinen, komissio voi hyväksyä sen ilman kyseisen asetuksen 5, 6 ja 7 artiklassa kuvattua menettelyä.
            
         
               (4)
            
            
               Eritelmästä olisi julkaistava yhteenveto komission asetuksen (EY) N:o 1898/2006 (3) 18 artiklan 2 kohdan mukaisesti ja asetuksen (EY) N:o 510/2006 17 artiklan 2 kohdan nojalla,
            
         ON ANTANUT TÄMÄN ASETUKSEN:
   1 artikla
   Muutetaan suojatun alkuperänimityksen ”Chaource” eritelmä tämän asetuksen liitteen I mukaisesti.
   2 artikla
   Koonnettu yhteenveto, joka sisältää eritelmän tärkeimmät kohdat, on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä joulukuuta 2008.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 93, 31.3.2006, s. 12.
   
      (2)  EYVL L 148, 21.6.1996, s. 1.
   
      (3)  EUVL L 369, 23.12.2006, s. 1.
   
      LIITE I
      Hyväksytään suojatun alkuperänimityksen ”Chaource” eritelmän muutokset seuraavasti:
      ”Tuotantomenetelmä”
      Tuotantomenetelmän kuvausta koskevaa eritelmän 5 kohtaa täydennetään seuraavasti:
      
         ”(…) Maito voidaan juoksuttaa ainoastaan juoksuttimella.
         Maidon tiivistäminen veden osittaisella poistamisella ennen hyytymistä on kielletty.
         Maitoraaka-aineiden lisäksi maidossa tai valmistuksessa sallitaan ainesosina, valmistuksen apuaineina tai lisäaineina ainoastaan juoksutin, vaarattomat bakteeri-, hiiva- ja jalohomeviljelmät, kalsiumkloridi ja suola.
         (…) Maitoraaka-aineiden, keskeneräisten tuotteiden, juustomassan ja tuoreen juuston säilytys miinusasteessa on kiellettyä.
         Tuoreen ja kypsytettävän juuston säilytys suojakaasussa on kielletty.”
      
   
   
      LIITE II
      YHTEENVETO
      
         Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu neuvoston asetus (EY) N:o 510/2006
      
      ”CHAOURCE”
      
         EY-N:o: FR-PDO-0217-0114/29.03.2006
      
      SAN (X) SMM ( )
      Tässä yhteenvedossa esitetään eritelmän pääkohdat tiedotustarkoituksessa.
      1.   Jäsenvaltion toimivaltainen viranomainen
      
                  Nimi
               
               
                  :
               
               
                  Institut national de l’origine et de la qualité
               
            
                  Osoite
               
               
                  :
               
               
                  51 rue d’Anjou, 75008 Paris, France
               
            
                  Puhelin
               
               
                  :
               
               
                  (33) 153 89 80 00
               
            
                  Faksi
               
               
                  :
               
               
                  (33) 153 89 80 60
               
            
                  Sähköposti
               
               
                  :
               
               
                  info@inao.gouv.fr
               
            2.   Ryhmittymä
      
                  Nimi
               
               
                  :
               
               
                  Syndicat de défense du fromage de Chaource
               
            
                  Osoite
               
               
                  :
               
               
                  Ferme du Moulinet, 10150 Pont-Sainte-Marie, France
               
            
                  Puhelin
               
               
                  :
               
               
                  (33) 325 49 90 48
               
            
                  Faksi
               
               
                  :
               
               
                  (33) 325 49 90 48
               
            
                  Sähköposti
               
               
                  :
               
               
                  syndicat-chaource@wanadoo.fr
               
            
                  Kokoonpano
               
               
                  :
               
               
                  tuottaja/jalostaja (X) muu ( )
               
            3.   Tuotelaji
      
                  Luokka 1.3:
               
               
                  Juustot
               
            4.   Eritelmä
      (yhteenveto asetuksen (EY) N:o 510/2006 4 artiklan 2 kohdan mukaisista vaatimuksista)
      4.1.   Nimi
      ”Chaource”
      4.2.   Tuotteen kuvaus
      Lehmänmaidosta valmistettu pehmeä ja suolainen, homekuorinen juusto. Juustoa valmistetaan kahta eri kokoa, jotka ovat molemmat litteän sylinterinmallisia: isoa (halkaisija 11–11,5 cm, korkeus 6 cm, paino noin 450 grammaa) ja pientä (halkaisija 8,5–9 cm, korkeus 6 cm, paino noin 200 grammaa). Rasvapitoisuus on vähintään 50 prosenttia.
      4.3.   Maantieteellinen alue
      Maantieteellinen alue on hyvin pieni alue Auben ja Yonnen departementeissa. Se kattaa Champagnen luonnonalueen, ja sen keskuksena on Chaourcen kunta.
      
                   
               
               
                  Auben departementti
                  Seuraavat kantonit kokonaisuudessaan: Aix-en-Othe, Bar-sur-Seine, Bouilly, Chaource, Ervy-le-Châtel, Mussy-sur-Seine, Les Riceys ja Troyes (7 kantonia)
               
            
                   
               
               
                  Yonnen departementti
                  
                               
                           
                           
                              Seuraavat kantonit kokonaisuudessaan: Ancy-le-Franc, Crusy-le-Châtel, Flogny-la-Chapelle ja Tonnerre
                           
                        
                               
                           
                           
                              Seuraavat kunnat kokonaisuudessaan: Bagneaux, Boeurs-en-Othe, Cérilly, Chigy, les Clérimois, Coulours, Flacy, Foissy-sur-Vanne, Fontaine-la-Gaillarde, Fournaudin, Maillot, Malay-le-Grand, Malay-le-petit, Noé, Saint-Clément, Saligny, Sens, les Sièges, Theil-sur-Vanne, Vareilles, Vaudeurs, Villeneuve-l'Archevêque, Villiers-Louis ja Voisines.
                           
                        
                               
                           
                           
                              Seuraavat kunnat osittain: Arces-Dilo (valtatien 5 pohjoispuolella oleva alue), Cerisiers (valtatien 5 pohjoispuolella oleva alue), Lailly (kantatien 28 eteläpuolella oleva alue), La Postolle (kantatien 28 eteläpuolella oleva alue), Soucy (valtatien 439 eteläpuolella oleva alue), Thorigny-sur-Oreuse (kantatien 28 eteläpuolella oleva alue),Vaumort (valtatien 5 pohjoispuolella oleva alue).
                           
                        
            4.4.   Alkuperätodisteet
      Kaikki toimijat täyttävät vaatimusten noudattamista koskevan ilmoituksen, jonka INAO rekisteröi. Ilmoituksen perusteella INAO pystyy tunnistamaan kaikki toimijat. Jokaisen toimijan on pidettävä INAO:n saatavilla rekisterit sekä kaikki maidon ja juustojen alkuperän, laadun ja tuotantoedellytysten tarkastamisen kannalta tarvittava aineisto.
      Alkuperänimityksellä suojatun tuotteen ominaispiirteiden tarkastamisen yhteydessä tuotteiden laatu ja luonteenomaisuus varmistetaan analyyttisellä ja aistinvaraisella tutkimuksella.
      4.5.   Tuotantomenetelmä
      Maidon tuotannon sekä valmistuksen ja kypsytyksen on tapahduttava maantieteellisellä alueella.
      Juusto valmistetaan kypsytetystä ja juoksutetusta lehmänmaidosta pääosin maitohappokäymisellä. Se valutetaan luontaisesti ja hitaasti. Hyytymisaika on vähintään 12 tuntia. Juustoa kypsytetään vähintään kaksi viikkoa.
      4.6.   Yhteys maantieteelliseen alkuperään
      Juusto tunnettiin jo keskiajalla. Chaourcen asukkaat tarjosivat sitä vuonna 1513 Langresin kuvernöörille, ja suullisessa perinteessä juusto mainitaan jo 1800-luvun alkupuolella, josta lähtien juustoa on myyty paikallisilla markkinoilla ja jopa Lyonin ja Pariisin kaltaisissa suurkaupungeissa. Alkuperänimitys hyväksyttiin vuonna 1970.
      Alkuperänimityksen kattama alue sijaitsee jokilaaksossa, jolle on luonteenomaista lähinnä kalkkikivestä ja savesta muodostuva läpäisevä pohjamaa sekä useat vesiuomat ja lähteet. Lypsylehmiä laidunnetaan kesällä luonnonniityillä ja ruokitaan talvella alueelta kerätyllä heinällä. Perinteisten valmistusmenetelmien turvin juustonvalmistajat saavat juustolle lisäarvoa ja maataloustoiminta saadaan säilymään alueella.
      4.7.   Valvontaelin
      
                  Nimi
               
               
                  :
               
               
                  Institut national de l’origine et de la qualité
               
            
                  Osoite
               
               
                  :
               
               
                  51 rue d’Anjou, 75008 Paris, France
               
            
                  Puhelin
               
               
                  :
               
               
                  (33) 153 89 80 00
               
            
                  Faksi
               
               
                  :
               
               
                  (33) 153 89 80 60
               
            
                  Sähköposti
               
               
                  :
               
               
                  info@inao.gouv.fr
               
            Institut National de l’Origine et de la qualité on maatalousministeriön alainen hallinnollinen julkinen laitos, joka on oikeudelliselta muodoltaan oikeushenkilö.
      Alkuperänimityksellä suojattujen tuotteiden tuotantoedellytysten valvonta on INAO:n vastuulla.
      
                  Nimi
               
               
                  :
               
               
                  Direction générale de la concurrence, de la consommation et de la répression des Fraudes (DGCCRF)
               
            
                  Osoite
               
               
                  :
               
               
                  59 boulevard Vincent-Auriol, 75703 Paris Cedex 13, France
               
            
                  Puhelin
               
               
                  :
               
               
                  (33) 144 87 17 17
               
            
                  Faksi
               
               
                  :
               
               
                  (33) 144 97 30 37
               
            DGCCRF on talous-, valtiovarain- ja teollisuusministeriön yksikkö.
      4.8.   Merkinnät
      Juustoon on lisättävä maininta ”Appellation d'Origine Contrôlée” (suojattu alkuperänimitys) ja tuotteen nimi.